  Туспуктэм: Константин Вознесенских Наталия Сильвестрова 2023-тӥ арын Сюмси ёросын «Этномастерская "Усто киос"» ӵектосэз быдэсъяны кутскозы. Проект Азьмуртлэн грантъёсъя фондэзлэн вожвылъяськоназ 499 сюрс 664 манет утӥз. Со сярысь ивортодэтъя «Удмуртия» агенстволэн корреспонденэзлы ӵектослэн авторез Анна Пантюхина вераз. « Ӵектослэн ужпумез 8-18 аресъем нылпиослэсь но егӥтъёслэсь вордскем шаерзы сярысь тодон-валанъёссэс паськытатыны, Лулчеберетэз эскерон но калык дӥсез кылдытон пыр Сюмси ёросын улӥсь калыкъёслэн сям-йылолёсынызы тодматыны » Анна Пантюхина, ӵектослэн авторез Ӵектосэз вить люкетэн быдэстозы. Нырысетӥяз Сюмси ёросысь семьяос пӧлысь калык лулчеберетэз но сям-йылолъёсты утӥсь но вӧлмытӥсь семьяосты быръёзы. Кыкетӥ люкетаз 14-17 аресъем дышетскисьёс пӧлын творческой группа кылдытозы но ёросысь гуртъёсы пӧртэм выжыысь семьяосын тодматскозы, соослэн улэмзы сярысь видеоролик снимать карозы. Куинетӥ люкетын творческой группа ӧнерчиосын ӵош 8-18 аресъем нылпиосты но егитъёсты дасям видеороликъёс но мастер-классъёс пыр калык лулчеберетэн тодматозы. Ньылетӥ этапе калкъёслэсь эшъяськон комнатазэс кылдытозы. Отын экспедициосын лэсьтэм видеороликъёсты возьматъялозы но мастер-классъёсын кылдытэм калык дӥськутъёсты но дӥсь арбериосты поттозы. Ӵектослы йылпумъян кадь 2024-тӥ арын тулыс этномодая «Кукла в диалоге культур» фестиваль ортчытозы, отын ӵектосэ пыриськисьёсъёсын кылдытэм калык костюмъёсты, аксессуаръёсты возьматозы. Тодэ вайытом, Удмуртиысь 37 ӵектосъёс Азьмуртлэн грантъёсъя фондэзлэн вожвылъяськоназ вормизы. Тегъёс: грантъёс Азьмуртлэнгрантъёсъяфондэз Удмуртия Лулчеберет  